pythainlp/thaigov-v2-corpus-22032023 huggingface dataset:
วันพฤหัสบดีที่ 2 กันยายน 2564
นายกฯ ภูมิใจ นักกีฬาพาราลิมปิก คว้าอีก 1 ทอง และ อีก 2 ทองแดง จากวีลแชร์เรซซิ่ง และเทควันโด
นายกฯ ภูมิใจ นักกีฬาพาราลิมปิก คว้าอีก 1 ทอง และ อีก 2 ทองแดง จากวีลแชร์เรซซิ่ง และเทควันโด
วันนี้ (2 กันยายน 2564) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ภูมิใจผลงานของทีมวีลแชร์เรซซิ่ง ที่ทำผลงานได้อย่างดีเยี่ยม ส่งผลให้มีนักกีฬาวีลแชร์เรซซิ่งไทยผ่านเข้ารอบไปลุ้นคว้าชัยชนะหลายคน และโอกาสนี้ ขอแสดงความยินดีกับพงศกร แปยอ เจ้าของ 3 เหรียญทอง จากวีลแชร์เรซซิ่ง โดยในวันนี้พงศกรฯ สามารถคว้าทองที่สาม ได้จากการลงแข่งในประเภท 800 เมตร ชาย T53 ซึ่งทำลายสถิติใหม่ของพาราลิมปิก ไปด้วยเวลา 1:36:07 และแสดงความยินดีกับ สายชล คนเจน ที่สามารถคว้าเหรียญทองแดงจากวีลแชร์เรซซิ่ง ประเภท 800 เมตร ชาย T54
และชื่นชมผลแข่งขันของพิเชษฐ์ กรุงเกตุ มะสบือรี อาแซ ภูธเรศ คงรักษ์ และประวัติ วะโฮรัมย์ ที่แม้จะไม่ได้รับเหรียญแต่ทำเต็มที่ในฐานะทีมนักกีฬาวีลแชร์เรซซิ่งไทย ในโอกาสนี้ นายกรัฐมนตรีก็ได้แสดงความยินดีให้กับ ขวัญสุดา พวงกิจจา ที่ได้รับเหรียญทองแดงจากการแข่งขันเทควันโดหญิง รุ่น 49 กิโลกรัม คลาส K44 ในพาราลิมปิกครั้งนี้ด้วย
โฆษกประจำสำนักนายกรัฐมนตรี ชื่มชมทุกความพยายามเพื่อสร้างผลงานที่ยอดเยี่ยม และได้มอบความสุข ความภูมิใจให้แก่ประชาชนของทัพนักกีฬาพาราลิมปิกไทยตลอดช่วงการแข่งขันที่ผ่านมา พร้อมกล่าวเชิญชวนชาวไทย ร่วมส่งกำลังใจให้ทัพนักกีฬาไทยในช่วงโค้งสุดท้ายของการแข่งขันพาราลิมปิกเกมส์ โตเกียว 2020 เนื่องจากไทยยังมีนักกีฬาที่กำลังจะลงแข่งขันและมีโอกาสลุ้นเหรียญรางวัลอีกหลายรายการ
วันพฤหัสบดีที่ 10 มีนาคม 2565
‘รมช.ประภัตร’ นำทีมกระทรวงเกษตรฯ ลงพื้นที่จังหวัดเชียงราย ตรวจติดตามสถานที่ก่อสร้างศูนย์รับซื้อสินค้าทางการเกษตร
‘รมช.ประภัตร’ นำทีมกระทรวงเกษตรฯ ลงพื้นที่จังหวัดเชียงราย ตรวจติดตามสถานที่ก่อสร้างศูนย์รับซื้อสินค้าทางการเกษตร มุ่งหวังเป็นตลาดสินค้าเกษตรของจังหวัดเชียงรายและใกล้เคียงในอนาคต
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่บ้านสันต้นม่วง หมู่ 10 ตำบลทรายขาว อำเภอพาน จังหวัดเชียงราย เพื่อตรวจติดตามสถานที่ก่อสร้างศูนย์รับซื้อสินค้าทางการเกษตร โดยมีนายพินิจ แก้วจิตคงทอง รองผู้ว่าราชการจังหวัดเชียงราย นายวิวัฒน์ ไชยชะอุ่ม ผู้อำนวยการกองส่งเสริมและพัฒนาการปศุสัตว์ นายอดิศร จันทรประภาเลิศ เกษตรและสหกรณ์จังหวัดเชียงราย นายพืชผล น้อยนาฝาย ปศุสัตว์จังหวัดเชียงราย หัวหน้าส่วนราชการที่เกี่ยวข้อง พร้อมด้วยเกษตรกรในพื้นที่ให้การต้อนรับ ทั้งนี้ ศูนย์รับซื้อสินค้าทางการเกษตรดังกล่าว จะเป็นตลาดหลักที่เกษตรกรในพื้นที่จังหวัดเชียงราย และใกล้เคียงสามารถนำสินค้ามาขาย และประชาชนในพื้นที่สามารถมาเลือกซื้อสินค้าเกษตรที่มีคุณภาพจากเกษตรกรได้โดยตรง เป็นการสร้างงาน สร้างอาชีพ สร้างรายได้สู่ครัวเรือนเกษตกร
นอกจากนี้ รมช.ประภัตร ยังได้พบปะกลุ่มเกษตรกรในพื้นที่ และมอบเมล็ดพันธุ์ฟักทองให้กับเกษตรกร เพื่อนำไปทดลองปลูก ซึ่งการปลูกฟักทองเป็นหนึ่งในเมนูตัวอย่างของโครงการ “สานฝันสร้างอาชีพ ยกระดับรายได้เกษตรกร” มีตลาดรองรับผลผลิต และมีการประกันราคารับซื้ออยู่แล้ว หากเกษตรกรทดลองปลูกและต้องการต่อยอด ก็สามารถมาเข้าร่วมโครงการฯ เพื่อนำเงินทุนไปใช้ได้ โดยโครงการดังกล่าวฯ กระทรวงเกษตรและสหกรณ์ พร้อมจะเข้าไปให้การช่วยเหลือ สนับสนุนอย่างเต็มที่ให้กับเกษตรที่มีความสนใจ โดยร่วมกับธนาคารเพื่อการเกษตรและสหกรณ์การเกษตร (ธ.ก.ส.) ดำเนินโครงการ “สานฝันสร้างอาชีพ และยกระดับรายได้เกษตรกร” มีวัตถุประสงค์ในการปล่อยสินเชื่อสำหรับใช้ในการประกอบอาชีพการเกษตร หรืออาชีพนอกภาคเกษตร หรือการลงทุนค้าขาย เพื่อเสริมรายได้ในครัวเรือน เน้นอาชีพที่มีตลาดรองรับชัดเจน มีการประกันราคารับซื้อผลผลิต สามารถสร้างรายได้ในระยะเวลา ไม่เกิน 6 เดือน มีผลตอบแทนเบื้องต้นเพียงพอต่อการดำรงชีพ และสามารถต่อยอดเป็นอาชีพที่มั่นคงต่อไปได้ในอนาคต ซึ่งโครงการดังกล่าว ไม่ได้มีเพียงการส่งเสริมการปลูกฟักทองเท่านั้น แต่มีเมนูทางเลือกให้กับเกษตรกรในด้านต่าง ๆ ทั้งเมนูอาชีพด้านปศุสัตว์ เมนูอาชีพด้านพืช และเมนูอาชีพด้านประมง โดยสามารถยื่นความประสงค์ขอกู้ตามโครงการได้ 2 ช่องทาง ได้แก่ 1) ยื่นขอกู้เงินที่ธนาคาร ธ.ก.ส. สาขาที่ตนเองมีภูมิลำเนาหรือที่ตั้งของโครงการ (Walk In) และ 2) ให้ผู้ขอกู้ลงทะเบียนยื่นขอสินเชื่อผ่านช่องทาง Line Official : BAAC Family และนัดหมายผู้ขอกู้ผ่านระบบนัดหมาย โดยวงเงินกู้สูงสุดรายละไม่เกิน จำนวน 100,000 บาท แต่ต้องไม่เกินค่าใช้จ่ายและหรือค่าลงทุนจริงของลูกค้าแต่ละราย
วันอาทิตย์ที่ 26 ธันวาคม 2564
กทม. เปิดไดร์ฟทรู สายใต้ใหม่ ตรวจโควิด ฟรี 4 กลุ่มเสี่ยง ถึง 1 เม.ย. 65 หรือ จองตรวจ ATK ฟรี 10 รพ. สังกัด กทม.
.....
กทม. เปิดให้บริการตรวจโควิด-19 แบบ Drive Thru แก่ 4 กลุ่มเสี่ยงฟรี ถึง 1 เม.ย. 65 ที่สถานีขนส่งผู้โดยสารกรุงเทพ ถ.บรมราชชนนี (สายใต้ใหม่) เขตตลิ่งชัน โดยทีมแพทย์จาก รพ.ราชพิพัฒน์ ได้แก่
1. ผู้มีอายุ 60 ปีขึ้นไป
2. ผู้ป่วยติดเตียง ผู้พิการ ผู้ป่วย 7 โรค
2. ผู้มีอาการต้องสงสัย ผู้อยู่ร่วมบ้านกับผู้ติดเชื้อ
4. ผู้ทำงานประสานงานในชุมชน
.
นอกจากนี้ ยังรับบริการตรวจ ATK ฟรี ได้ที่ รพ.ในสังกัดสำนักการแพทย์ กทม. โดยประเมินความเสี่ยงในระบบ BKKCOVID19 และจองคิวที่สายด่วน ศูนย์ BFC ของทั้ง 10 รพ. ได้แก่ รพ.กลาง 022251354/ รพ.ตากสิน 024377677/ รพ.เจริญกรุงประชารักษ์ 022897986/ รพ.หลวงพ่อทวีศักดิ์ 024293575/ รพ.เวชการุณย์รัศมิ์ 0829406308/ รพ.ลาดกระบัง 023273049/ รพ.ราชพิพัฒน์ 024443660/ รพ.สิรินธร 023286760/ รพ.ผู้สูงอายุบางขุนเทียน 024050904/ รพ.คลองสามวา 0645576009
#ไทยคู่ฟ้า#ร่วมต้านโควิด19
-------------------
วันพุธที่ 25 พฤษภาคม 2565
PM to attend 27th Nikkei Forum in Japan
PM to attend 27th Nikkei Forum in Japan
May 25, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is scheduled to travel to Tokyo, Japan during May 25-27, 2022 to attend the 27th International Conference on the Future of Asia (Nikkei Forum) upon an invitation of Nikkei Inc.
The International Conference on the Future of Asia, or Nikkei Forum, has been held annually since 1995 by Nikkei Inc., a Japanese media company which owns The Nikkei and the Financial Times. This year, political, economic and academic leaders from the Asia-Pacific region are invited to offer their opinions on regional issues and the role of Asia in the world under the theme: “Redefining Asia’s Role in a Divided World”. The Prime Minister first attended the 26th Nikkei Forum last year via a teleconference, and this year will be his first in-person attendance at the event.
Top political figures and national leaders to be attending the 27th Nikkei Forum in person include Singapore Prime Minister, Vietnam Deputy Prime Minister, and former Malaysian Prime Minister Mahathir bin Mohamad, while the President of Sri Lanka, the Cambodian Prime Minister, Lao PDR Prime Minister, Bangladesh Prime Minister, and Indian Minister of Foreign Affairs, will participate in the Forum via a teleconference.
This visit will be the Prime Minister’s first visit to Japan in 3 years, following his attendance at the Japanese Emperor’s enthronement ceremony during October 22-23, 2019. This will also be a good opportunity for the Prime Minister to meet with Prime Minister Fumio Kishida again after the latter’s official visit to Thailand early this month.
The Prime Minister will depart Thailand on May 25, 2022 at 2200hrs to arrive in Tokyo on May 26, 2022 at 0630hrs.
วันจันทร์ที่ 14 มีนาคม 2565
เตือนภัย! แก๊งคอลเซ็นเตอร์ มาแนวใหม่ อ้างค้างชำระค่าปรับจราจร หลอกเอาเงินประชาชน
.....
ในช่วงที่ผ่านมา อาชญากรรมในรูปแบบของ มิจฉาชีพแก๊งคอลเซ็นเตอร์ ใช้การแอบอ้างเป็นไปรษณีย์, DHL,ปปง. หรือหน่วยงานบังคับใช้กฎหมาย โดยอ้างว่าบัญชีธนาคารของเรามีส่วนเกี่ยวข้องกับการกระทำความผิด ต้องโอนเงินมาให้เจ้าหน้าที่ตรวจสอบ เพื่อแลกกับการช่วยเหลือต่าง ๆ
.
ล่าสุด พบว่ามิจฉาชีพได้เปลี่ยนวิธีการแอบอ้างเป็นเจ้าหน้าที่ตำรวจ โดยโทรศัพท์หลอกว่ามีการค้างชำระค่าปรับจราจร หากไม่ชำระตอนนี้จะถูกดำเนินคดีตามกฎหมาย ทำให้มีประชาชนหลงเชื่อได้รับความเสียหายเป็นจำนวนมาก
.
สำนักงานตำรวจแห่งชาติ ขอเตือนประชาชนอย่าหลงเชื่อโอนเงินให้ชำระค่าปรับจราจรเด็ดขาด และสามารถตรวจสอบด้วยตนเองว่ามีใบสั่งจราจรที่ค้างชำระค่าปรับหรือไม่ ผ่านทางเว็บไซต์ “ใบสั่งจราจรออนไลน์สำหรับประชาชน”https://ptm.police.go.th/หรือสอบถามข้อมูลได้ที่ สายด่วนจราจร 1197
#ไทยคู่ฟ้า#ร่วมต้านโควิด19
-------------------
วันพุธที่ 16 มีนาคม 2565
ปลัด สธ. กำชับทุกจังหวัดเร่ง SAVE กลุ่ม 608 เผย “เจอ แจก จบ” ให้บริการแล้วกว่า 2 แสนราย
ปลัดกระทรวงสาธารณสุข ชี้กลุ่ม 608 เสี่ยงติดเชื้อโควิด 19 อาการรุนแรงและเสียชีวิตสูง ส่วนใหญ่ติดจากคนในครอบครัวและคนรู้จัก กำชับทุกจังหวัดเร่งดำเนินมาตรการ SAVE 608 ฉีดวัคซีนเข็มกระตุ้น และเข้มมาตรการป้องกันตนเอง หากติดเชื้อเข้ารับบริการแบบผู้ป่วยนอก
ปลัดกระทรวงสาธารณสุข ชี้กลุ่ม 608 เสี่ยงติดเชื้อโควิด 19 อาการรุนแรงและเสียชีวิตสูง ส่วนใหญ่ติดจากคนในครอบครัวและคนรู้จัก กำชับทุกจังหวัดเร่งดำเนินมาตรการSAVE 608 ฉีดวัคซีนเข็มกระตุ้น และเข้มมาตรการป้องกันตนเอง หากติดเชื้อเข้ารับบริการแบบผู้ป่วยนอก “เจอ แจก จบ” ให้บริการไปแล้ว 2 แสนกว่าราย ครึ่งหนึ่งใช้ยารักษาตามอาการ
วันนี้ (16 มีนาคม 2565) นพ.เกียรติภูมิ วงศ์รจิต ปลัดกระทรวงสาธารณสุข กล่าวว่า วันนี้ประเทศไทยรายงานผู้ติดเชื้อโควิด 19 รายใหม่ 23,945 ราย รักษาหาย 23,339 ราย กำลังรักษา 221,972 ราย จำนวนนี้เป็นผู้ป่วยปอดอักเสบ 1,401 ราย ใส่ท่อช่วยหายใจ 507 ราย และมีผู้เสียชีวิต 70 ราย ในภาพรวมยังพบผู้ติดเชื้อรายใหม่จำนวนมาก ทำให้พบผู้ป่วยปอดอักเสบ ผู้ป่วยใส่ท่อช่วยหายใจ และผู้เสียชีวิต มีแนวโน้มเพิ่มขึ้นตาม โดยเฉพาะกลุ่มอายุ 60 ปีขึ้นไปและกลุ่มโรคเรื้อรังที่ยังไม่ได้รับวัคซีน โดยส่วนใหญ่ติดเชื้อจากการสัมผัสใกล้ชิดคนในครอบครัวและคนรู้จัก ผ่านการทำกิจกรรมร่วมกันที่ไม่ได้สวมหน้ากากอนามัยเป็นระยะเวลานาน เช่น รับประทานอาหาร ดื่มสุรา ทั้งในงานเลี้ยง ที่บ้าน ที่ทำงาน ร้านอาหาร และแพร่เชื้อต่อให้กับกลุ่ม 608 ที่ยังไม่ได้ฉีดวัคซีน ทำให้ป่วยอาการหนักและเสียชีวิตตามมา
“กระทรวงสาธารณสุข ได้ให้ทุกจังหวัดเร่งมาตรการSAVE 608 ด้วยการฉีดวัคซีนป้องกันโควิด 19 เข็มกระตุ้นในผู้ที่รับวัคซีนครบ 2 เข็มเกิน 3 เดือน เพื่อลดการแพร่เชื้อสู่กลุ่ม 608 โดยเฉพาะพื้นที่ กทม. ปริมณฑล จังหวัดที่มีประชากรจำนวนมาก และจังหวัดนำร่องท่องเที่ยว และขอให้คงมาตรการป้องกันตนเองสูงสุดตลอดเวลา หากเกิดการติดเชื้อและเป็นกลุ่มสีเขียว คือ ไม่มีอาการหรือมีอาการเล็กน้อย สามารถเข้ารับบริการแบบผู้ป่วยนอกและแยกกักตัวเองที่บ้าน (OPSI) หรือ เจอ แจก จบ ได้” นพ.เกียรติภูมิกล่าว
นพ.เกียรติภูมิกล่าวต่อว่า ผลการดำเนินงาน “เจอ แจก จบ” ตั้งแต่วันที่ 1-13 มีนาคม 2565 ในพื้นที่ 12 เขตสุขภาพทั่วประเทศ มีผู้เข้ารับบริการสะสม 207,534 ราย เฉลี่ยต่อวัน 15,964 ราย สถานพยาบาลเปิดบริการแล้ว 513 แห่ง โดยเขตสุขภาพที่ 12 มีศักยภาพรองรับผู้ป่วยต่อวันสูงสุดถึง 14,580 ราย และมีผู้เข้ารับบริการเฉลี่ยต่อวัน 3,993 ราย ส่วนพื้นที่ กทม. มีผู้ป่วยเข้ารับบริการประมาณ 11,203 ราย เป็นโรงพยาบาลสังกัดสำนักการแพทย์ 6,740 ราย สังกัดกรมการแพทย์ 4,463 ราย สำหรับโรงพยาบาลสังกัดกระทรวงสาธารณสุข เขตสุขภาพที่ 4, 5 และ 6 ที่ช่วยรองรับผู้ป่วยพื้นที่ กทม. มีผู้รับบริการ 15,893 ราย อยู่ในสิทธิหลักประกันสุขภาพแห่งชาติหรือบัตรทอง 65% จ่ายยารักษาตามอาการมากที่สุด 52% จ่ายยาฟ้าทะลายโจร 24% และจ่ายยาฟาวิพิราเวียร์ 26% ช่วยให้ผู้ป่วยเข้าถึงการรักษาได้สะดวกรวดเร็วขึ้น และช่วยลดปัญหาตกค้างในการเข้าระบบรักษาผ่านสายด่วน 1330 ได้อย่างดี
****************************************** 16 มีนาคม 2565
วันอังคารที่ 19 ตุลาคม 2564
สธ. เผย ยังพบคลัสเตอร์งานศพ วงพนัน ต่อเนื่อง ย้ำให้เข้มมาตรการป้องกันตัวเองสูงสุด เพื่อทุกคน ได้กลับไปใช้ชีวิตปกติ
กระทรวงสาธารณสุข เผย ยอดผู้ติดเชื้อโควิด 19 ภาพรวมของประเทศลดลง แต่ยังมีรายงานผู้ติดเชื้อเป็นกลุ่มก้อนจากงานศพและวงพนันต่อเนื่อง ขอให้ประชาชนเข้มงวดตามมาตรการป้องกันตัวเองสูงสุด เพื่อให้สถานการณ์ทุกพื้นที่ดีขึ้นและทุกคนสามารถกลับมาใช้ชีวิตได้อย่างปก
กระทรวงสาธารณสุข เผย ยอดผู้ติดเชื้อโควิด 19 ภาพรวมของประเทศลดลง แต่ยังมีรายงานผู้ติดเชื้อเป็นกลุ่มก้อนจากงานศพและวงพนันต่อเนื่อง ขอให้ประชาชนเข้มงวดตามมาตรการป้องกันตัวเองสูงสุด เพื่อให้สถานการณ์ทุกพื้นที่ดีขึ้นและทุกคนสามารถกลับมาใช้ชีวิตได้อย่างปกติมากที่สุด
วันนี้ (19 ตุลาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุขจ.นนทบุรี นายแพทย์เฉวตสรร นามวาท ผู้อำนวยการกองควบคุมโรคและภัยสุขภาพในภาวะฉุกเฉิน กรมควบคุมโรคแถลงข่าวเกี่ยวกับสถานการณ์โควิด 19 และการฉีดวัคซีนโควิด 19 ว่า วันนี้มีผู้ป่วยโควิดรักษาหาย 10,731 ราย มากกว่าผู้ติดเชื้อใหม่ที่พบ 9,122 ราย เสียชีวิต 71 ราย โดยร้อยละ 85 ยังเป็นผู้สูงอายุ 60 ปีขึ้นไปและมีโรคเรื้อรัง ภาพรวมผู้ป่วยปอดอักเสบ ใส่ท่อช่วยหายใจ และเสียชีวิตลดลงเรื่อยๆ ส่วนภาพรวมผู้ติดเชื้อยังทรงตัว โดยการติดเชื้อในกทม.และปริมณฑลลดลง แต่การติดเชื้อในต่างจังหวัด โดยเฉพาะชายแดนใต้ยังอยู่ในระดับสูง ทั้งนี้ แม้ภาพรวมจะมีแนวโน้มผู้ติดเชื้อลดลง แต่ยังพบคลัสเตอร์ใหม่รายงานเข้ามาอย่างต่อเนื่อง จากการรวมกลุ่มของประชาชน เช่น งานศพ วงพนัน ดังนั้น ต้องขอความร่วมมือประชาชนให้เข้มงวดตามมาตรการป้องกันตัวเองใส่หน้ากากอนามัย เว้นระยะห่าง ลดการใกล้ชิด เพื่อให้สถานการณ์การแพร่ระบาดในทุกพื้นที่ดีขึ้น และทุกคนสามารถกลับมาใช้ชีวิตได้อย่างปกติมากที่สุด
นายแพทย์เฉวตสรรกล่าวต่อว่า สำหรับการฉีดวัคซีน วันที่ 18 ตุลาคม 2564 ฉีดวัคซีนได้เพิ่ม 914,527 โดส ได้ตั้งเป้าหมายปลายเดือนตุลาคมนี้จะฉีดให้ได้ร้อยละ 50 ของจำนวนประชากร ขณะนี้ฉีดเข็มที่ 1 ไปแล้วจำนวน 38,137,096 ราย เข็มที่ 2 จำนวน 26,474,522 ราย เข็ม 3 จำนวน 1,980,703 ราย ซึ่งเป็นไปตามเป้าหมาย แยกเป็นวัคซีนแต่ละชนิดได้ดังนี้ ซิโนแวค 22,267,275 โดส แอสตร้าเซเนก้า 29,747,511 โดส ชิโนฟาร์ม 11,031,696 โดส และไฟเซอร์ 3,545,839 โดส โดยเข็มที่ 1 กลุ่มบุคลากรทางการแพทย์ได้รับเกินร้อยละ 100 เจ้าหน้าที่ด่านหน้า ร้อยละ 63 อสม. ร้อยละ 74 ผู้ป่วยโรคเรื้อรัง 7 กลุ่มโรค ร้อยละ 65 ประชาชนทั่วไปร้อยละ 50 ผู้สูงอายุ ร้อยละ 61 หญิงตั้งครรภ์ ร้อยละ 14 และนักเรียนนักศึกษา อายุ 12 – 17 ปี ร้อยละ 27
************************************19 ตุลาคม 2564
**********************************
วันพฤหัสบดีที่ 18 สิงหาคม 2565
ผู้ตรวจฯ ดีอีเอส ลงพื้นที่ จ.ระยอง ติดตามผลสำเร็จโครงการบริการอินเทอร์เน็ตสาธารณะสู่ชุมชน โครงการเน็ตประชารัฐ/เครือข่ายอาสาสมัครดิจิทัล (อสด.) และศูนย์ดิจิทัลชุมชน
ผู้ตรวจฯ ดีอีเอส ลงพื้นที่ จ.ระยอง ติดตามผลสำเร็จโครงการบริการอินเทอร์เน็ตสาธารณะสู่ชุมชน โครงการเน็ตประชารัฐ/เครือข่ายอาสาสมัครดิจิทัล (อสด.) และศูนย์ดิจิทัลชุมชน
เมื่อวันที่ 17 สิงหาคม 2565 นางสาวสุกันยาณี ยะวิญชาญ ผู้ตรวจราชการกระทรวงดิจิทัลเพื่อเศรษฐกิจและสังคม และนายธารธรรม อุประวงศา ผู้ตรวจราชการกรม (สำนักงานสถิติแห่งชาติ) พร้อมคณะ ลงพื้นที่ตรวจราชการตามแผนการตรวจราชการกระทรวงดิจิทัลเพื่อเศรษฐกิจและสังคม ประจำปีงบประมาณ พ.ศ. 2565 รอบครึ่งปีหลัง ณ จังหวัดระยอง โดยได้เข้าพบหารือข้อราชการกับ ว่าที่ร้อยตรี พิรุณ เหมะรักษ์ และนายอนันต์ นาคนิยม รองผู้ว่าราชการจังหวัดระยอง พร้อมทั้งประชุมร่วมกับหัวหน้าหน่วยงานในสังกัดกระทรวงฯ ในพื้นที่ เพื่อตรวจเยี่ยมให้กำลังใจ และรับฟังสรุปผลการดำเนินงานสำคัญ รวมทั้งปัญหา/อุปสรรคในการดำเนินงานต่าง ๆ เช่น ศูนย์ต่อต้านข่าวปลอม โครงการยกระดับศูนย์การเรียน ICT ชุมชนสู่ศูนย์ดิจิทัลชุมชน โครงการบริการอินเทอร์เน็ตสาธารณะสู่ชุมชน โครงการเน็ตประชารัฐ/เครือข่ายอาสาสมัครดิจิทัล (อสด.) โครงการจัดทำบัญชีข้อมูลภาครัฐ (Government Data Catalog) โครงการ Smart City การขับเคลื่อนงานดิจิทัลเพื่อเศรษฐกิจและสังคมในระดับจังหวัด เป็นต้น
จากนั้น คณะผู้ตรวจราชการฯ ได้ลงพื้นที่ตรวจเยี่ยมการดำเนินงานศูนย์ดิจิทัลชุมชนตำบลกะเฉด อ.เมือง จ.ระยอง ซึ่งศูนย์ฯ ได้มีการใช้ประโยชน์อย่างเป็นรูปธรรม มีการบริหารจัดการโดยผู้นำชุมชนที่เข้มแข็ง สนับสนุนส่งเสริมการให้ความรู้และการใช้ประโยชน์จากศูนย์ดิจิทัลชุมชนในการค้าขายออนไลน์ให้แก่นักเรียนนักศึกษา และประชาชนทั้งที่อยู่ในพื้นที่และนอกพื้นที่ และได้เดินทางไปยังโรงเรียนเพรักษมาตาวิทยา ต.เพ อ.เมือง จ.ระยอง ซึ่งเป็นจุดที่จะดำเนินการปรับปรุงให้เป็นศูนย์ดิจิทัลชุมชน ภายในปีงบประมาณ พ.ศ. 2565 ทั้งนี้ โรงเรียนมีความพร้อมในด้านสถานที่และบุคลากรในการดูแลศูนย์ฯ โดยได้ผ่านการประเมินความพร้อมเรียบร้อยแล้ว
นอกจากนี้ คณะผู้ตรวจราชการฯ ได้ติดตามการใช้ประโยชน์จากเน็ตประชารัฐและโครงการสินค้าชุมชนของ บจก. ไปรษณีย์ไทย ณ ศาลาประชาคมบ้านเกษตรศิริ หมู่ 5 ต.สำนักทอง อ.เมือง จ.ระยอง ซึ่งจุดนี้ จะอยู่ในบริเวณเนินเขาและเป็นบริเวณที่อับสัญญาณโทรศัพท์มือถือ ทำให้ประชาชนมีความยากลำบากในการติดต่อสื่อสาร แต่เมื่อได้มีการติดตั้งอินเทอร์เน็ตความเร็วสูงจากโครงการเน็ตประชารัฐแล้ว ทำให้เด็ก เยาวชน นักเรียน นักศึกษา รวมถึงชาวบ้านได้ใช้ประโยชน์จากอินเทอร์เน็ตในด้านต่าง ๆ โดยเฉพาะในช่วงสถานการณ์โรคระบาดโควิด 19 นักเรียน นักศึกษาได้ใช้ประโยชน์ในการเรียนออนไลน์ รวมถึง รพ.สต. และ อสม. ก็ได้ใช้อินเทอร์เน็ตในการรับ-ส่งข้อมูลของผู้ป่วยอีกด้วย
**************************
วันพุธที่ 22 กันยายน 2564
นายกรัฐมนตรีเปิดแผนฯ 13  ดึงความร่วมมือทุกภาคส่วนของประเทศร่วมกัน “พลิกโฉมประเทศไทย สู่สังคมก้าวหน้า เศรษฐกิจสร้างมูลค่าอย่างยั่งยืน”
นายกรัฐมนตรีเปิดแผนฯ 13  ดึงความร่วมมือทุกภาคส่วนของประเทศร่วมกัน “พลิกโฉมประเทศไทย สู่สังคมก้าวหน้า เศรษฐกิจสร้างมูลค่าอย่างยั่งยืน”
วันนี้ (22 กันยายน 2564) เวลา 09.30 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานเปิดงานเนื่องในโอกาสการประชุมประจำปี 2564 ของสำนักงานสภาพัฒนาการเศรษฐกิจและสังคมแห่งชาติ (สศช.) ในหัวข้อ “Mission to Transform : 13 หมุดหมาย พลิกโฉมประเทศไทย” ณ สำนักงานสภาพัฒนาการเศรษฐกิจและสังคมแห่งชาติ ผ่านระบบ Video Conference โดยแผนพัฒนาเศรษฐกิจและสังคมแห่งชาติฉบับที่ 13 จะประกาศใช้ในปี พ.ศ. 2566 – 2570 เพื่อก้าวเดินต่อไปในระยะอีก 5 ปีข้างหน้า นายธนกร วังบุญคงชนะ โฆษกประจำสำนักนายกรัฐมนตรี สรุปสาระสำคัญ ดังนี้
นายกรัฐมนตรีกล่าวถึงแผนฯ 13 กับการทำงานของรัฐบาลเพื่อพลิกโฉมประเทศว่า มีเป้าหมายที่สำคัญทั้งหมด 5 ประการ ดังนี้ 1) คือการปรับโครงสร้างการผลิตของประเทศให้เป็นเศรษฐกิจที่อยู่บนฐานนวัตกรรม 2) คือการพัฒนาคนให้มีความสามารถและมีคุณภาพชีวิตที่เหมาะสมกับโลกยุคใหม่ โดยพัฒนาคนไทยให้มีความพร้อมในการดำรงชีวิตในศตวรรษที่ 21 3) การสร้างสังคมแห่งโอกาสและความเป็นธรรม ที่ผ่านมา รัฐบาลได้พยายามขจัดความเหลื่อมล้ำในรูปแบบต่าง ๆ อาทิ ความเหลื่อมล้ำด้านรายได้ โดยปรับปรุงระบบบัตรสวัสดิการแห่งรัฐ เพื่อช่วยเหลือค่าครองชีพให้กับผู้ถือบัตรอย่างต่อเนื่อง 4) การสร้างความยั่งยืนให้กับประเทศ รัฐบาลมุ่งเน้นให้การพัฒนาประเทศในทุกมิติต้องคำนึงถึงสิ่งแวดล้อมและระบบนิเวศ รวมถึงมีความพร้อมในการรับมือกับการเปลี่ยนแปลงสภาพภูมิอากาศ และ 5) การเตรียมความพร้อมให้กับประเทศในการรับมือกับความเสี่ยงและการเปลี่ยนแปลงภายใต้บริบทโลกใหม่ โดยให้ความสำคัญกับการพัฒนาโครงสร้างพื้นฐานที่มีคุณภาพและพัฒนาระบบการบริหารจัดการภาครัฐที่ประชาชนเข้าถึงและใช้ประโยชน์ได้อย่างเต็มที่ เช่น การพัฒนาโครงสร้างพื้นฐานด้านคมนาคมให้ครอบคลุมพื้นที่ทั่วประเทศและสามารถรองรับการขนส่งและการเดินทางต่อเนื่องหลายรูปแบบได้อย่างไร้รอยต่อ
นากรัฐมนตรี ย้ำว่าการวางแผนเพื่อก้าวไปสู่อนาคต จำเป็นต้องรู้เท่าทันการเปลี่ยนแปลงต่าง ๆ ในโลกอย่างรอบด้าน โดยเฉพาะแนวโน้มที่เรียกว่า Mega Trend ได้แก่ การเปลี่ยนแปลงโครงสร้างประชากรเข้าสู่สังคมผู้สูงวัย การเปลี่ยนแปลงค่านิยมและรูปแบบการใช้ชีวิต การเปลี่ยนแปลงรูปแบบการทำงาน ภาวะโลกร้อนจากการเปลี่ยนแปลงสภาพภูมิอากาศ รวมถึงความก้าวหน้าทางเทคโนโลยี ทำให้เกิดโอกาสในการพัฒนารูปแบบใหม่ที่ไม่เคยมีขึ้นมาก่อน ส่งผลกระทบต่อวิถีชีวิตและพฤติกรรมของคนในสังคมที่เปลี่ยนแปลงไปจากเดิม ตลอดจนการแพร่ระบาดของไวรัสโควิด-19 ดังนั้น การกำหนดทิศทางการพัฒนาประเทศในอนาคต จำเป็นต้องพิจารณาบริบทการเปลี่ยนแปลงภายนอกประเทศ ควบคู่กับการประเมินเงื่อนไขของปัจจัยภายในหรือสภาพแวดล้อม และศักยภาพของประเทศทั้งที่เป็นจุดแข็งและจุดอ่อน เพื่อตัดสินใจเลือกทิศทางและแนวทางที่จะเป็นประโยชน์มากที่สุดสำหรับประเทศในการก้าวต่อไปท่ามกลางการเปลี่ยนแปลงที่ผันผวนรวดเร็วของโลก การพลิกโฉมประเทศไทยภายใต้แผนฯ 13 เป็นการทำงานที่มีความท้าทาย โดยสิ่งสำคัญที่สุดที่จะทำให้ภารกิจในการพลิกโฉมประเทศในครั้งนี้ประสบความสำเร็จ ไม่ได้มาจากแผนพัฒนาฯ เพียงอย่างเดียว แต่เกิดจากความร่วมมือร่วมใจจากทุกฝ่าย ที่เป็นแรงขับเคลื่อนที่สำคัญในการเปลี่ยนแปลงประเทศไทยให้ดียิ่ง ๆ ขึ้นไป เพื่อร่วมก้าวสู่โฉมหน้าใหม่ประเทศไทย “พลิกโฉมประเทศไทย สู่สังคมก้าวหน้า เศรษฐกิจสร้างมูลค่าอย่างยั่งยืน”
---------------
กลุ่มประชาสัมพันธ์และเผยแพร่ สำนักโฆษก
วันพุธที่ 1 มิถุนายน 2565
รมว.อว. เผยแนวทางการพัฒนาอุดมศึกษาของ อว. หากเดินทางด้านวิทยาศาสตร์และเทคโนโลยี ควบคู่ไปกับด้านเศรษฐกิจเชิงสร้างสรรค์
รมว.อว. เผยแนวทางการพัฒนาอุดมศึกษาของ อว. หากเดินทางด้านวิทยาศาสตร์และเทคโนโลยี ควบคู่ไปกับด้านเศรษฐกิจเชิงสร้างสรรค์
20 พฤษภาคม 2565 ณ ชั้น 5 รอยัล พารากอน ฮอลล์ สยามพารากอน / ศาสตราจารย์ ดร. นายแพทย์สิริฤกษ์ ทรงศิวิไลปลัดกระทรวงการอุดมศึกษา วิทยาศาสตร์ วิจัยและนวัตกรรม (ปอว.) เสวนาในหัวข้อ “สิ่งแวดล้อมยุคใหม่เติบโตไปพร้อมกับเศรษฐกิจ” ร่วมกับ คุณวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม คุณกุลิศ สมบัติศิริ ปลัดกระทรวงพลังงาน คุณอรรถพล ฤกษ์พิบูลย์ ประธานเจ้าหน้าที่บริหารและกรรมการผู้จัดการใหญ่ บริษัท ปตท. จำกัด (มหาชน) คุณรุ่งโรจน์ รังสิโยภาส กรรมการผู้จัดการใหญ่ บริษัท ปูนซีเมนต์ไทย จำกัด (มหาชน) ดำเนินรายการโดย ศ.ดร.พิสุทธิ์ เพียรมนกุล เลขานุการรัฐมนตรีว่าการกระทรวงพลังงาน โดยมีคณะผู้บริหาร เจ้าหน้าที่และประชาชนทั่วไปเข้าร่วมรับชมการเสวนา ทั้งในรูปแบบ online และ offline
ศาสตราจารย์ ดร. นายแพทย์สิริฤกษ์ ทรงศิวิไลปลัดกระทรวงการอุดมศึกษา วิทยาศาสตร์ วิจัยและนวัตกรรม (ปอว.) กล่าวเกี่ยวกับ BCG ECONOMY MODEL ว่า BCG มีองค์ประกอบสำคัญที่เป็นตัวกระตุ้นอยู่หลายอย่างด้วยกัน อย่างแรก คือ BCG เป็นสิ่งที่ทุกคนอยากจะทำ พวกเราทุกคนอยากจะมีอากาศที่ดี อยู่ในสิ่งแวดล้อมที่ดี มีน้ำสะอาด มีอาหารที่ดี รวมทั้งสุขภาพที่ดี เพราะฉะนั้น BCG เป็นความประสงค์ของทุกคน ขณะนี้เราเริ่มเปิดประเทศหลังจากประสบกับปัญหาโควิด-19 สิ่งที่รัฐบาลไทยกำลังทำเป็นเรื่องของเศรษฐกิจ BCG ซึ่งมาถูกเวลาและถูกจังหวะ สิ่งนี้เป็นความประสงค์ของทั้งโลก อย่างที่สอง คือ เมื่อเราทำในประเด็น BCG ซึ่งเป็นวาระแห่งชาตินั้นเป็นเรื่องที่ถูกต้องและดีอยู่แล้ว แต่ถ้าเราไม่ทำจะเกิดผลเสียเยอะ ไม่ว่าจะเป็นด้านเศรษฐกิจ ด้านสังคม การกีดกันทางการค้า กลไกในการป้องกันอะไรต่าง ๆ มลพิษและของเสีย ระบบการผลิตที่ไม่เป็นมิตรต่อสิ่งแวดล้อม อันนำไปสู่การลงโทษหรือการปรับ เพราะฉะนั้น เรื่อง BCG เป็นองค์ประกอบสำคัญที่จะเป็นเครื่องจักรหลักและสมัยใหม่ที่จะขับเคลื่อนเศรษฐกิจของประเทศในปัจจุบันไปสู่อนาคต
ศาสตราจารย์ ดร. นายแพทย์สิริฤกษ์ กล่าวต่อไปว่า BCG ประกอบไปด้วย 3องค์ประกอบ ได้แก่ B = Bio Economy คือ เศรษฐกิจชีวภาพอันรวมไปถึงการแพทย์ สาธารณสุข เกษตร สิ่งแวดล้อม C คือ Circular Economy ระบบเศรษฐกิจหมุนเวียน การนำทรัพยากรกลับมาใช้ใหม่ G คือ Green Economy ความเป็นมิตรต่อสิ่งแวดล้อม โดยสรุป ก็คือ กระบวนการที่ทำให้เกิดความยั่งยืนทางด้านเศรษฐกิจ เพราะฉะนั้น BCG เป็นสิ่งที่สำคัญที่สุดกับประเทศไทย เป็นการขยายฐานจากสิ่งที่มีอยู่เดิมให้ดียิ่งขึ้นไป อาทิ ประเทศไทย มีความเข้มแข็งทางด้านสาธารณสุข ด้านการเกษตร ด้านอุตสาหกรรมไทย และที่สำคัญด้านวิชาการและองค์ความรู้ ก็ไม่แพ้ชาติใดในโลก ซึ่งมหาวิทยาลัยไทยด้านสุขภาพและการแพทย์เราเป็นอันดับที่ 14 ของเอเชียเมื่อเทียบกับมหาวิทยาลัยหลาย 100 แห่งจากทั่วโลก เปรียบได้ว่า BCG เป็นหัวรถจักรสำคัญในการขับเคลื่อนประเทศไทย
วันอังคารที่ 21 กันยายน 2564
ดีอีเอส จัด I - Share ครั้งที่ 6 เรื่อง เทคนิคการเขียนโยบายภาครัฐ พัฒนาจัดการความรู้นำสู่องค์กรแห่งการเรียนรู้
ดีอีเอส จัด I - Share ครั้งที่ 6 เรื่อง เทคนิคการเขียนโยบายภาครัฐ พัฒนาจัดการความรู้นำสู่องค์กรแห่งการเรียนรู้
เมื่อวันที่21กันยายน2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเป็นประธานเปิดกิจกรรมI - Shareครั้งที่6พร้อมบรรยายในหัวข้อเรื่องเทคนิคการเขียนโยบายภาครัฐณห้องประชุม802ชั้น8สำนักงานปลัดกระทรวงดิจิทัลเพื่อเศรษฐกิจและสังคม โดยมีนางปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคม กล่าวรายงานสำหรับการจัดกิจกรรมในครั้งนี้เพื่อพัฒนาจัดการความรู้ขององค์กรให้ก้าวสู่การสร้างองค์กรแห่งการเรียนรู้ปลูกฝังวัฒนธรรมการเรียนรู้ด้วยกิจกรรมส่งเสริมการเรียนรู้ต่างๆเชิงรุกที่หลากหลายโดยมีข้าราชการเจ้าหน้าที่จากหน่วยงานในสังกัดกระทรวงฯเข้าร่วมกิจกรรมจำนวน100คน
************
วันศุกร์ที่ 19 พฤศจิกายน 2564
โฆษกรัฐบาลเผย รัฐบาลเร่งกระตุ้นประชาชนฉีดวัคซีนเพิ่มมากขึ้นตามเป้า100 ล้านโดสที่วางไว้
โฆษกรัฐบาลเผย รัฐบาลเร่งกระตุ้นประชาชนฉีดวัคซีนเพิ่มมากขึ้นตามเป้า100 ล้านโดสที่วางไว้ “นายก”สั่งการทุกฝ่ายทำความเข้าใจกับประชาชนให้มาฉีดวัคซีนหวังให้ธุรกิจเดินหน้า คนไทยใช้ชีวิตตามปกติได้มากที่สุด
วันนี้ 19 พฤศจิกายน 2564 นายธนกร วังบุญคงชนะโฆษกประจำสำนักนายกรัฐมนตรี เผยว่า พลเอกประยุทธ์ จันทร์โอชานายกรัฐมนตรีและรัฐมนตรีว่าการกระทรวงกลาโหม เชิญชวนคนไทยที่ยังไม่ได้ฉีดวัคซีนโควิด-19 โดยเฉพาะอย่างยิ่งในผู้สูงอายุ ผู้ป่วยเรื้อรังและอย่างน้อยต้องมีการแสดงผลการฉีดวัคซีนอย่างน้อย 1 โดส  เป็นผลดีในการออกไปทำกิจกรรมต่างๆ เพื่อจะให้เกิดความปลอดภัยแก่ตนเองต่อส่วนรวม  ยิ่งฉีดวัคซีนมากขึ้นคนไทยจะมีปลอดภัยจากโรคและประเทศไทยจะมีความมั่นคงด้านสาธารณสุขมากยิ่งขึ้นเท่านั้น
โฆษกประจำสำนักนายกฯ กล่าวว่า รัฐบาลโดยกระทรวงสาธารณสุข (สธ.) และภาคีทุกภาคส่วนเข้ามาร่วมช่วยเหลือได้มีมาตรการเร่งรัดการฉีดวัคซีน  อาทิ
1) สธ. จัดกิจกรรมสัปดาห์แห่งการฉีดวัคซีนวันที่ 27 พ.ย. – 5 ธ.ค. 64 และจัดทีม ฉีดวัคซีนเชิงรุกผู้สูงอายุผู้ป่วยติดเตียงและขยายให้กลุ่มแรงงานต่างด้าว
2) กระทรวงการอุดมศึกษาฯ มหาวิทยาลัย โรงเรียนแพทย์ ต้องสื่อสารทำความเข้าใจข้อมูลด้านฉีดวัคซีนให้ประชาชนรับทราบ
3) ผู้ว่าราชการจังหวัด บริหารจัดการกลุ่มเป้าหมายที่ยังไม่ได้ฉีดวัคซีนเชิงรุกให้มาฉีดวัคซีน สร้างแรงจูงใจประชาชนฉีดวัคซีนในระดับพื้นที่ เช่น มอบของรางวัลและของแจก  เป็นต้น
4) ภาคเอกชน ผู้ประกอบการ ยังร่วม จัดแคมเปญ์ มอบลดค่าบริการหรือแจกของที่ระลึก สำหรับผู้ใช้บริการที่แสดงผลการฉีดวัคซีน ด้วย สาเหตุส่วนหนึ่งจากยอดจำนวนผู้ได้รับการฉีดวัคซีนกลับเริ่มชะลอตัว มาจากกลุ่มที่รอวัคซีนทางเลือก และ กลุ่มที่ไม่ยอมฉีดวัคซีนจากเหตุผลส่วนตัวประมาณ 11 ล้านคน หรือ ร้อยละ 17   ของประชากที่มีสิทธิฉีดวัคซีน ซึ่งเป็นความเสี่ยงที่กระทรวงสาธารณสุขต้องเร่งจัดการ เพื่อไม่ให้เกิดการระบาดโควิด-19ระลอกใหม่ขึ้นอีก
นายธนกร กล่าวอีกว่า สำหรับ รายงานผู้ขอรับการฉีดวัคซีน ระหว่างวันที่ 28 กุมภาพันธ์ – 18 พฤศจิกายน 2564 สะสมทั้งหมด จำนวน 87,859,504โดส แบ่งเป็นเข็ม 1 จำนวน 46,315,444ราย เข็มที่ 2 จำนวน 38,581,559ราย
เข็มที่ 3 จำนวน 2,954,615 ราย โดยกลุ่มเป้าหมายที่ได้ฉืดวัคซีนแล้ว แบ่งเป็นประชาชนทั่วไป จำนวน 57.33 ล้านคน ผู้มีอายุ 60 ปีขึ้นไป จำนวน 14.38 ล้านคน ผู้มีโรคประจำตัว 9.17 ล้านคน บุคลากรทางการแพทย์ 4 ล้านคน เจ้าหน้าที่ด่านหน้า 2.81 ล้านคน และหญิงตั้งครรภ์ 0.16 ล้านคน อย่างไรก็ตามตนมั่นใจว่า ด้วยความร่วมมือของทุกภาคส่วน ไทยบรรลุเป้าหมายการฉีดวัคซีนกลุ่มเป้าหมายทั่วประเทศ  100 ล้านโดส ภายในสิ้นเดือน  จึงขอเชิญชวนประชาชนให้มาฉีดวัคซีนเพราะนายกรัฐมนตรียืนยันหลายครั้งว่า รัฐบาลและ ศบค. ไม่ต้องการออกมาตรการทางสังคมมากเกินไป เพราะหวังให้ ผู้ประกอบการธุรกิจ โรงงานผลิต กลับมาดำเนินการเต็มรูปแบบและอยากเห็นประขาชน คนไทย ใช้ชีวิตที่ผ่อนคลายและปลอดภัยให้ได้มากที่สุด ภายใต้สถานการณ์โควิด19  นี้ด้วย
..........
กลุ่มประชาสัมพันธ์และเผยแพร่ สำนักโฆษก
วันอังคารที่ 24 พฤษภาคม 2565
เดินหน้าขับเคลื่อนเศรษฐกิจหลังยุคโควิด-19
วันอาทิตย์ที่ 22 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี เผยรัฐบาลเดินหน้าขับเคลื่อนเศรษฐกิจภายหลังสถานการณ์โควิด-19 ด้วย 4 เรื่อง ได้แก่ 1.เทคโนโลยีดิจิทัล ที่เติบโตอย่างรวดเร็วก้าวกระโดด เช่น การค้าในระบบ e-commerce และการจ่ายเงินด้วย Digital Banking รองรับการพัฒนาต่อยอดได้อีกมากมาย 2.อุตสาหกรรมการค้าการลงทุนที่เกี่ยวเนื่องกับการลดปริมาณคาร์บอนซึ่งถูกใช้เป็นเงื่อนไขการค้าระหว่างประเทศเพื่อเพิ่มโอกาสในการเข้าร่วมเวทีการค้าระดับนานาชาติได้มากขึ้น 3.นโยบาย BCG เน้นการใช้ความหลากหลายทางทรัพยากร อัตลักษณ์ และมรดกทางวัฒนธรรม สร้างมูลค่าเพิ่ม และ 4. ดึงดูดชาวต่างชาติศักยภาพสูงให้มาพำนัก ร่วมพัฒนาอุตสาหกรรมเป้าหมาย และเพิ่มกำลังซื้อในประเทศไทยให้สูงขึ้น
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 3 กุมภาพันธ์ 2565
นายกฯ ชื่นชมการดำเนินงานมูลนิธิสงเคราะห์ครอบครัวทหารผ่านศึกฯ ร่วมประชาสัมพันธ์การจำหน่ายดอกป๊อปปี้ นำรายได้ช่วยสงเคราะห์ครอบครัวทหารผ่านศึกทั่วประเทศ
นายกรัฐมนตรี ชื่นชมการดำเนินงานมูลนิธิสงเคราะห์ครอบครัวทหารผ่านศึกฯ ร่วมประชาสัมพันธ์การจำหน่ายดอกป๊อปปี้ นำรายได้ช่วยสงเคราะห์ครอบครัวทหารผ่านศึกทั่วประเทศ
วันนี้ (2 ก.พ. 65) เวลา 08.30 น. ณ ห้องสีม่วง ตึกไทยคู่ฟ้า ทำเนียบรัฐบาล คุณหญิงแสงเดือน ณ นคร ประธานกรรมการมูลนิธิฯ และประธานกรรมการจัดจำหน่ายดอกไม้ฯ มูลนิธิสงเคราะห์ครอบครัวทหารผ่านศึกในพระราชูปถัมภ์สมเด็จพระศรีนครินทราบรมราชชนนี พร้อมด้วย คุณหญิงทรงสมร คชเสนี กรรมการจัดการและเหรัญญิก พลตรีหญิง กุมาริกา วีระมงคล กรรมการและเลขานุการมูลนิธิฯ และนางนันทวัน เมฆใหญ่ สุวรรณปิยะศิริ กรรมการอำนวยการมูลนิธิฯ และประธานฝ่ายประชาสัมพันธ์ เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อมอบดอกไม้ที่ระลึกวันทหารผ่านศึก (ดอกป๊อปปี้) ซึ่งตรงกับวันที่ 3 กุมภาพันธ์ของทุกปี และเพื่อประชาสัมพันธ์การจัดจำหน่ายดอกไม้ที่ระลึกวันทหารผ่านศึก (ดอกป๊อปปี้) เพื่อนำรายได้ไปช่วยสงเคราะห์แก่ครอบครัวทหารผ่านศึกซึ่งมีอยู่ทั่วประเทศ โดยมีนายดิสทัต โหตระกิตย์ เลขาธิการนายกรัฐมนตรี นายประทีป กีรติเรขา รองเลขาธิการนายกรัฐมนตรีฝ่ายการเมือง และนายอนุชา บูรพชัยศรี รองเลขาธิการนายกรัฐมนตรีฝ่ายการเมือง เข้าร่วมด้วย ทั้งนี้ นายธนกร วังบุญคงชนะ โฆษกประจำสำนักนายกรัฐมนตรี สรุปสาระสำคัญดังนี้
นายกรัฐมนตรีกล่าวชื่นชมการดำเนินงานของมูลนิธิฯ ในการดำเนินการจัดทำดอกป๊อปปี้ ดอกไม้สัญลักษณ์ของทหารผ่านศึก และจำหน่ายเพื่อนำรายได้ไปช่วยเหลือและสงเคราะห์ครอบครัวเหล่าทหารผ่านศึกทั่วประเทศ ที่ปฏิบัติหน้าที่ในการดูแลรักษาปกป้องประเทศชาติ ซึ่งทหารทุกคนถือเป็นครอบครัวเดียวกันและหลายคนที่ได้รับบาดเจ็บก็ยังมีอายุน้อยอยู่ จึงขอเป็นกำลังใจให้กับทุกคนในการทำงานต่อไป โอกาสนี้นายกรัฐมนตรีได้ร่วมอุดหนุนดอกป๊อปปี้กับทางมูลนิธิฯ พร้อมกับนายกรัฐมนตรีได้กล่าวอวยพรเนื่องในเทศกาลตรุษจีนว่า ขอให้ทุกคนมีความสุข สมหวัง และสุขภาพแข็งแรง มีอายุยืนนาน เพื่อทำประโยชน์ต่อสังคมและประเทศชาติต่อไป
คุณหญิงแสงเดือน ณ นคร ประธานมูลนิธิฯ กล่าวขอบคุณนายกรัฐมนตรีที่ได้ให้เข้าพบเพื่อประชาสัมพันธ์การจัดจำหน่ายดอกไม้ที่ระลึกวันทหารผ่านศึก (ดอกป๊อปปี้) ซึ่งตรงกับวันที่ 3 กุมภาพันธ์ของทุกปี เพื่อนำรายได้ไปช่วยสงเคราะห์แก่ครอบครัวทหารผ่านศึกซึ่งมีอยู่ทั่วประเทศ โดยปีนี้เนื่องจากมีสถานการณ์การแพร่ระบาดของโรคติดเชื้อไวรัสโคโรนา 2019 ทางมูลนิธิฯ จึงได้ส่งดอกป๊อปปี้ให้หน่วยงานราชการและกระทรวงต่าง ๆ เพื่อขอความอนุเคราะห์นำไปจำหน่ายภายในหน่วยงานด้วย ทั้งนี้ คุณหญิงแสงเดือน ยังกล่าวขอเป็นกำลังใจให้กับนายกรัฐมนตรีและรัฐบาลในการทำงานบริหารประเทศต่อไป
สำหรับการจำหน่าย “ดอกป๊อปปี้” ดอกไม้ที่ระลึกวันทหารผ่านศึก ได้เริ่มมาตั้งแต่ พ.ศ. 2512 และจำหน่ายเฉพาะวันที่ 3 กุมภาพันธ์เท่านั้น ภายหลังการสงเคราะห์ได้เพิ่มมากขึ้นทุกปี มูลนิธิฯ จึงได้จัดทำดอกไม้เพิ่มขึ้นและขยายกำหนดการจำหน่ายเป็นสัปดาห์ดอกป๊อปปี้เป็น 1 สัปดาห์ โดยปีนี้จะเริ่มจำหน่ายตั้งแต่วันที่ 28 มกราคม – 3 กุมภาพันธ์ 2565 มูลนิธิสงเคราะห์ครอบครัวทหารผ่านศึกฯ ขอเชิญชวนประชาชนและผู้ที่สนใจสั่งซื้อดอกป๊อบปี้และผลิตภัณฑ์ของมูลนิธิ ฯ ได้ที่โทรศัพท์หมายเลข 092 750 2642 ID Line : @poppythailand , https://shop.line.me/@poppythailand โดยชำระเงินผ่านทางบัญชีธนาคารกสิกรไทยสาขาสนามเป้า ชื่อบัญชีมูลนิธิสงเคราะห์ครอบทหารผ่านศึก เลขที่บัญชี 029-2-30712-8
------------------
กลุ่มประชาสัมพันธ์และเผยแพร่ สำนักโฆษก
วันอังคารที่ 9 พฤศจิกายน 2564
นายศักดิ์สยาม ชิดชอบ รัฐมนตรีว่าการกระทรวงคมนาคม ให้เอกอัครราชทูตสาธารณรัฐตุรกีประจำประเทศไทยเข้าเยี่ยมคารวะ และหารือความร่วมมือด้านการคมนาคมขนส่งระหว่างไทย - ตุรกี
...
นายศักดิ์สยาม ชิดชอบ รัฐมนตรีว่าการกระทรวงคมนาคม ให้ H.E. Mrs. Serap Ersoy เอกอัครราชทูตสาธารณรัฐตุรกีประจำประเทศไทยและคณะ เข้าเยี่ยมคารวะในโอกาสเข้ารับตำแหน่ง และหารือในประเด็นความร่วมมือระหว่างกันด้านการคมนาคมขนส่ง รวมทั้งแผนงานและนโยบายของกระทรวงคมนาคม โดยมี นายชยธรรม์ พรหมศร ปลัดกระทรวงคมนาคม นายศรันย เบ็ญจนิรัตน์ รองผู้อำนวยการสำนักงานการบินพลเรือนแห่งประเทศไทย ผู้แทนจากกรมเจ้าท่า และกองการต่างประเทศ สำนักงานปลัดกระทรวงคมนาคม ร่วมหารือ ในวันที่ 8 พฤศจิกายน 2564 ณ ห้องประชุมกระทรวงคมนาคม
นายศักดิ์สยาม ชิดชอบ กล่าวว่า ทั้งสองฝ่ายได้หารือเกี่ยวกับความร่วมมือระหว่างกันด้านการคมนาคมขนส่ง รวมทั้งหารือถึงบทบาทคมนาคมขนส่งของไทยที่มีส่วนช่วยขับเคลื่อนเศรษฐกิจของประเทศอย่างยั่งยืนผ่านความเชื่อมโยงภายในประเทศและระหว่างภูมิภาค เพื่อผลักดันให้ไทยเป็นศูนย์กลางด้านการคมนาคมขนส่งของภูมิภาคอาเซียน โดยมีโครงการสำคัญ ได้แก่ การกระตุ้นเศรษฐกิจในกลุ่มจังหวัดพื้นที่ EEC ของประเทศไทย โดยการพัฒนารถไฟความเร็วสูง เชื่อม 3 สนามบิน สนามบินอู่ตะเภาและเมืองการบินภาคตะวันออก รวมทั้งการขยายเส้นทางทางหลวงพิเศษระหว่างเมือง หมายเลข 7 เพื่อเชื่อมต่อสนามบินอู่ตะเภา การพัฒนาท่าเรือแหลมฉบัง ระยะที่ 3 การบูรณาการระหว่างทางหลวงพิเศษระหว่างเมืองและทางรถไฟทั่วประเทศ (Motorway and Railway Master Plan : MR-MAP) โครงการสะพานเศรษฐกิจเชื่อมฝั่งทะเลอ่าวไทย - อันดามัน (Landbridge ชุมพร - ระนอง) การจัดตั้งสายการเดินเรือแห่งชาติ ซึ่งเปิดรับการร่วมลงทุนกับต่างประเทศ แผนพัฒนาระบบรางของประเทศไทยทั้งรถไฟทางคู่ รถไฟฟ้าในกรุงเทพและปริมณฑล การพัฒนาระบบขนส่งมวลชนในเมืองใหญ่ โดยรัฐมนตรีว่าการกระทรวงคมนาคมได้เชิญชวนให้นักลงทุนตุรกีที่สนใจมาร่วมลงทุนในประเทศไทย เพื่อกระตุ้นเศรษฐกิจและกระชับความสัมพันธ์ระหว่างสองประเทศ
ในส่วนสาธารณรัฐตุรกีมีการลงทุนโครงสร้างพื้นฐานขนาดใหญ่ด้านคมนาคม เพื่อพัฒนาระบบขนส่งในประเทศ รวมทั้งเศรษฐกิจและขีดความสามารถในการแข่งขันระดับนานาชาติ โดยตุรกีมีที่ตั้งด้านยุทธศาสตร์เชื่อมระหว่างทวีปเอเชียกับยุโรป และได้นำเสนอประสบการณ์ ความรู้ ความเชี่ยวชาญด้านอุตสาหกรรมการก่อสร้างที่มีความสำคัญของตุรกี ซึ่งตุรกีมีความยินดีที่จะให้ความร่วมมือในด้านดังกล่าว เพื่อเป็นประโยชน์กับโครงการก่อสร้างต่าง ๆ ของไทย และได้ขอความอนุเคราะห์ข้อมูลด้านการจัดซื้อจัดจ้างของไทย เพื่อนักลงทุนตุรกีสามารถเข้ามาลงทุนในประเทศไทยต่อไป นอกจากนี้สาธารณรัฐตุรกีได้ให้ความสนใจการลงทุนอุตสาหกรรมอนาคต (New S-curve) ในเขตพัฒนาพิเศษภาคตะวันออก (EEC) ของไทย ความร่วมมือด้านพาณิชย์นาวี และการขนส่งทางอากาศระหว่างไทย - ตุรกี ทั้งนี้ ประเทศไทยและตุรกีอยู่ระหว่างพิจารณาความตกลงด้านพาณิชย์นาวีและสิทธิการบินระหว่างประเทศ เพื่อความสัมพันธ์และความร่วมมืออันดีระหว่างประเทศไทยกับสาธารณรัฐตุรกีต่อไป
วันพฤหัสบดีที่ 30 ธันวาคม 2564
ผู้บริหารกระทรวงอุตสาหกรรม รับมอบยาและผลิตภัณฑ์เสริมอาหาร เพื่อส่งต่อกับประชาชนที่ได้รับผลกระทบ จากสถานการณ์การแพร่ระบาดของโรคติดเชื้อไวรัสโคโรนา (COVID-19)
ผู้บริหารกระทรวงอุตสาหกรรมรับมอบยาและผลิตภัณฑ์เสริมอาหารเพื่อส่งต่อกับประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา (COVID-19)
ผู้บริหารกระทรวงอุตสาหกรรมรับมอบยาและผลิตภัณฑ์เสริมอาหารเพื่อส่งต่อกับประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา (COVID-19)
วันที่ 29 ธันวาคม 2564 นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม รับมอบยาและเครื่องเวชภัณฑ์ จากนางสาวศรีสุวรรณ อรรถปรีชาพล กรรมการบริษัท อดินพ จำกัด เพื่อเป็นสื่อกลางในการช่วยเหลือให้ประชาชนที่ได้รับความเดือดร้อนจากสถานการณ์การแพร่ระบาดของโรคติดเชื้อไวรัสโคโรนา (COVID-19) ณ ห้องรับรองชั้น 2 อาคารสำนักงานปลัดกระทรวงอุตสาหกรรม
วันศุกร์ที่ 24 มิถุนายน 2565
รองปลัดฯ ภานุวัฒน์ ให้การต้อนรับคณะกรรมการสมาคมส่งเสริมการรับช่วงการผลิตไทย (Thai Subcon) ชุดใหม่
รองปลัดฯ ภานุวัฒน์ ให้การต้อนรับคณะกรรมการสมาคมส่งเสริมการรับช่วงการผลิตไทย (Thai Subcon) ชุดใหม่
วันนี้ (24 มิถุนายน 2565) นายภานุวัฒน์ ตริยางกูรศรี รองปลัดกระทรวงอุตสาหกรรม ให้การต้อนรับ นายเกียรติศักดิ์ จิระขจรวงศ์ นายกสมาคมส่งเสริมการรับช่วงการผลิตไทย เข้าพบเพื่อแนะนำคณะกรรมการสมาคมชุดใหม่ ประจำวาระปี 2565-2567 ณ ห้องประชุมชุณหะวัณ สำนักงานปลัดกระทรวงอุตสาหกรรม
สมาคมส่งเสริมการรับช่วงการผลิตไทย (Thai Subcon) ก่อตั้งมากว่า 20 ปี และมีโรงงานผู้ผลิตชิ้นส่วนเป็นสมาชิกมากกว่า 400 ราย แบ่งเป็นกลุ่มคลัสเตอร์ ได้แก่ คลัสเตอร์การบินและโลจิสติกส์ คลัสเตอร์ป้องกันประเทศ คลัสเตอร์การแพทย์ครบวงจร คลัสเตอร์ระบบราง คลัสเตอร์ดิจิทัล ซอฟท์แวร์ และอิเล็กทรอนิกส์อัจฉริยะ คลัสเตอร์ระบบอัตโนมัติเพื่อการอุตสาหกรรม ตลอด 2 ปีที่ประสบปัญหาสถานการณ์การแพร่ระบาดของโควิด-19 ทำให้สมาคมฯ ขับเคลื่อนกิจกรรมได้น้อยลง แต่ภายหลังสถานการณ์เริ่มคลี่คลาย สมาคมจึงได้ดำเนินกิจกรรมอย่างต่อเนื่อง โดยเริ่มที่การจัดงาน SUBCON Thailand 2022 ระหว่างวันที่ 18-21 พฤษภาคม ที่ผ่านมา ณ ศูนย์นิทรรศการและการประชุมไบเทค บางนา กรุงเทพฯ
ในการนี้ รองปลัดฯ ภานุวัฒน์ ได้แนะนำถึงเครือข่ายศูนย์ความเป็นเลิศด้านเทคโนโลยีหุ่นยนต์และระบบอัตโนมัติ (CoRE) ของกระทรวงอุตสาหกรรม รวมถึงสิทธิประโยชน์ต่าง ๆ และประชาสัมพันธ์เชิญชวนเข้าชมงาน Robotics & Automation Symposium 2022 ภายใต้งาน Manufacturing Expo 2022 สนับสนุนโดยกระทรวงอุตสาหกรรม ซึ่งจะจัดพิธีเปิดงานวันนี้ ในเวลา 13.00 น. ณ ศูนย์นิทรรศการและการประชุมไบเทค บางนา กรุงเทพฯ ห้องประชุม Grand Hall 203 ชั้น 2
วันจันทร์ที่ 14 มิถุนายน 2564
"ย้ำเสริมกำลังเข้าช่วย กทม.คุมเข้มแค้มป์คนงาน และให้เตรียมวัคซีนรับทหารใหม่เข้าหน่วย"
12 มิ.ย.64 พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ชัยชาญ ช้างมงคล รมช.กห.และ พล.อ.ณัฐ อินทรเจริญ ปล.กห.ได้ประชุมร่วมกับ กอ.รมน. หน่วยขึ้นตรงกระทรวงกลาโหม เหล่าทัพ และ ตร.
ณ ศาลาว่าการกลาโหม เพื่อติดตามการสนับสนุนรัฐบาลในการขับเคลื่อนแก้ปัญหาโควิด 19 และการช่วยเหลือประชาชน
ภาพรวม ตั้งแต่การแพร่ระบาดของโรคโควิด 19 ที่ผ่านมา กห.โดยทุกเหล่าทัพ ยังคงทำงานร่วมกับ สธ.และหน่วยงานต่างๆอย่างใกล้ชิด สนับสนุนการแก้ปัญหาเร่งด่วนและขับเคลื่อนบริหารจัดการรับมือกับการแพร่ระบาดของโรคอย่างต่อเนื่อง โดยจัดกำลังพล บุคลากรทางการแพทย์ ยานพาหนะและสิ่งอุปกรณ์ เสริมเพิ่มเข้าไปช่วยจัดตั้งและบริหารจัดการโรงพยาบาลสนามทั่วประเทศ การเคลื่อนย้ายผู้ป่วยกว่า 6,500 รายเข้ารับการรักษา การตรวจคัดกรองเชิงรุกและเก็บเชื้อในพื้นที่กลุ่มเสี่ยง การสนับสนุนจัดตั้ง บก.ควบคุมพื้นที่แพร่ระบาด เช่น แค้มป์คนงาน โรงงานและตลาดชุมชน การสนับสนุนจัดกำลังพลคัดกรองโรค ณ สนามบิน รวมทั้งกรมราชทัณฑ์แก้ปัญหาเรือนจำที่พบการติดเชื้อ การบริหารจัดการสถานกักควบคุมโรคแห่งรัฐ (15 SQ และ 142 ASQ ) การจัดรถครัวสนามประกอบอาหารช่วยเหลือประชาชนกว่า 300 ชุมชนในพื้นที่ที่พบติดเชื้อจำนวนมาก รวมทั้งการเข้าไปช่วยสนับสนุนพ่นยาฆ่าเชื้อในโรงเรียนก่อนเปิดเทอมกว่า 350 แห่งและสนับสนุนฉีดวัคซีนให้กับประชาชนไปพร้อมๆกันทั่วประเทศแล้วกว่า 24,000 คน
รมช.กห. ได้ย้ำว่า พล.อ.ประยุทธ์ จันทร์โอชา นรม.และรมว.กห. ได้ขอบคุณกำลังพลทุกเหล่าทัพที่สนับสนุนส่วนราชการต่างๆรับมือกับวิกฤตโควิด-19 และเข้าไปดูแลช่วยเหลือประชาชนที่ได้รับผลกระทบ โดยขอให้ดำรงความต่อเนื่องไปจนกว่าสถานการณ์จะปกติ พร้อมแสดงความห่วงใยทหารที่จะเข้าประจำการพร้อมกันทุกเหล่าทัพใน 1 ก.ค.64 โดยขอให้มีมาตรการควบคุมโรคในการฝึกและประสาน สธ.จัดหาวัคซีนรองรับทหารที่เข้าใหม่และครูฝึก ให้เพียงพอสำหรับเกิดภูมิคุ้มกันเป็นส่วนรวมในการปฏิบัติงานร่วมกัน
นอกจากนี้ พล.อ.ชัยชาญ’ ยังได้กำชับ ขอให้ทุกเหล่าทัพและตำรวจ เสริมกำลังเข้าไปสนับสนุน กรุงเทพมหานคร ตามที่ร้องขอ ในการควบคุมการแพร่ระบาดเป็นพื้นที่ทั้งใน กทม.และปริมณฑล ที่ยังพบกระจายในหลายคลัสเตอร์ โดยเฉพาะแคมป์คนงานที่มีกว่า 400 แห่ง ที่จำเป็นต้องจัดตั้งศูนย์ปฏิบัติการฉุกเฉิน ( EOC ) ควบคุมการปฏิบัติเข้มในพื้นที่ที่มีการแพร่ระบาด เพื่อจำกัดการเคลื่อนย้ายแรงงานเข้า-ออก และนำเข้าสู่การรักษาในระบบ พร้อมทั้งขอให้ดำรงความต่อเนื่องสนับสนุนการบริจาคโลหิตให้กับโรงพยาบาลต่างๆที่ยังพบการขาดแคลน เพื่อช่วยเหลือชีวิตผู้ป่วยรอการรักษาอีกจำนวนมาก
วันจันทร์ที่ 7 มีนาคม 2565
กรมทางหลวงชนบททาสีตีเส้นทางม้าลายบริเวณหน้าโรงเรียนในพื้นที่จังหวัดปทุมธานี เพื่อความสะดวกปลอดภัยของประชาชน
กรมทางหลวงชนบท (ทช.) กระทรวงคมนาคม  โดยแขวงทางหลวงชนบทปทุมธานี จัดกิจกรรมจิตอาสา “เราทำความดีด้วยหัวใจ” ปรับปรุงทางม้าลายบริเวณหน้าโรงเรียนให้อยู่ในสภาพพร้อมใช้งาน จำนวน 3 แห่ง
กรมทางหลวงชนบท (ทช.) กระทรวงคมนาคม โดยแขวงทางหลวงชนบทปทุมธานี จัดกิจกรรมจิตอาสา “เราทำความดีด้วยหัวใจ” ปรับปรุงทางม้าลายบริเวณหน้าโรงเรียนให้อยู่ในสภาพพร้อมใช้งาน จำนวน 3 แห่ง ได้แก่ ถนนทางหลวงชนบทสาย ปท.3006 ช่วง กม. ที่ 9+500 บริเวณหน้าโรงเรียนเจริญดีวิทยา ถนนทางหลวงชนบท สาย ปท.3009 ช่วง กม. ที่ 4+400 บริเวณหน้าโรงเรียนวัดอดิศร และช่วง กม. ที่ 6+500 บริเวณหน้าโรงเรียนวัดทศทิศาราม ทั้งนี้ เพื่อเป็นการอำนวยความสะดวกปลอดภัยให้ประชาชนและนักเรียนสามารถมองเห็นได้อย่างชัดเจน ป้องกันการเกิดอุบัติเหตุ รวมถึงเป็นการปลูกฝั่งให้นักเรียนเข้าใจและปฏิบัติตามกฎจราจรได้อย่างถูกต้อง ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และนายอภิรัฐ ไชยวงศ์น้อย อธิบดีกรมทางหลวงชนบท
ทั้งนี้ ทช. มีแผนที่จะดำเนินการปรับปรุงทางม้าลายเพิ่มเติมเพื่อเพิ่มความปลอดภัยในพื้นที่บนถนนทางหลวงชนบทสาย ปท.3035 บริเวณหน้าโรงเรียนรวมราษฎร์สามัคคี โรงเรียนร่วมจิตประสาท และโรงเรียนเทพศิรินทร์คลองสิบสาม จังหวัดปทุมธานี ตามลำดับต่อไป
วันพฤหัสบดีที่ 23 กันยายน 2564
เครือข่ายเยาวชนลดปัจจัยเสี่ยง ยื่นหนังถือถึง รัฐมนตรีว่าการกระทรวงยุติธรรม เพิ่มข้อห้ามใช้พืชกระท่อมกับเยาวชน ๒๐ ปี ห้ามดื่มน้ำท่อมในสถานศึกษา ควบคุมการโฆษณาให้เข้มข้น เร่งให้ความร
เครือข่ายเยาวชนลดปัจจัยเสี่ยง ยื่นหนังถือถึง รัฐมนตรีว่าการกระทรวงยุติธรรม เพิ่มข้อห้ามใช้พืชกระท่อมกับเยาวชน ๒๐ ปี ห้ามดื่มน้ำท่อมในสถานศึกษา ควบคุมการโฆษณาให้เข้มข้น เร่งให้ความรู้กับประชาชน
ในวันพฤหัสบดีที่ ๒๓ กันยายน ๒๕๖๔ เวลา ๐๙.๒๐ น. ณ สำนักงาน ป.ป.ส. ดินแดง กรุงเทพฯ นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย นายวิชัย ไชยมงคล เลขาธิการ ป.ป.ส. นายจักรพันธ์ พรนิมิตร นายประสิทธิ์ มะหะหมัด น.ส.พัชรินทร์ ซําศิริพงษ์ น.ส.กานต์กนิษฐ์ แห้วสันตติ ส.ส.กทม. พรรคพลังประชารัฐ รับหนังสือจากเครือข่ายเยาวชนลดปัจจัยเสี่ยง และกลุ่มภาคีเครือข่ายเยาวชน
ตัวแทนเครือข่ายเยาวชน กล่าวว่า การปลดล็อกพืชกระท่อมทางเครือข่ายเห็นด้วย ที่จะสามารถนำไปปลูกและใช้ตามวิถีชีวิตปกติ ทำให้เรื่องของเศรษฐกิจมีความคึกคัก สามารถนำไปใช้ทำเป็นยารักษาโรคได้ แต่ทางเครือข่ายมีข้อกังวลเกี่ยวกับการปกป้องเด็กและเยาวชนในการเข้าถึง โดยเฉพาะเรื่องของน้ำต้มใบกระท่อม และการนำมาผสมกับสารเสพติด หรือ ๔x๑๐๐ ซึ่งแม้ในการร่างกฎหมายลูกจะมีข้อกำหนดต่างไว้แล้ว แต่คิดว่าอาจจะยังไม่เพียงพอ ทางเครือข่ายจึงมีข้อเสนอ คือ ขอให้ปรับข้อห้ามการขายและใช้ใบกระท่อม จากเดิมที่ห้ามเยาวชนอายุต่ำกว่า ๑๘ ปี เพิ่มเป็นอายุ ๒๐ ปี ให้กำหนดห้ามการดื่มน้ำต้มใบกระท่อมในสถานศึกษา จากเดิมที่กำหนดแค่ห้ามซื้อขาย และขอให้ควบคุมการโฆษณาน้ำต้มและผลิตภัณฑ์ต่างๆ รวมทั้งการเร่งให้ความรู้ความเข้าใจกับประชาชนอย่างเร่งด่วน
นายสมศักดิ์ กล่าวว่า ขอบคุณทางเครือข่ายที่มาเสนอแนะความเห็น ขณะนี้ร่าง พ.ร.บ.พืชกระท่อม ผ่านการพิจารณาของสภาผู้แทนราษฎรไปแล้ว อยู่ในชั้นการพิจารณาของวุฒิสภา ซึ่งสภาผู้แทนราษฎรได้มีการปรับร่างให้สอดคล้องกับสภาพสังคม ซึ่งการปลดล็อกพืชกระท่อมเป็นประโยชน์ต่อเกษตรกรอย่างมาก โดยข้อเสนอต่างๆเหล่านี้ตนขอรับไว้ แต่ทางเครือข่ายอาจจะต้องไปยื่นกับทางวุฒิสภาด้วย
วันจันทร์ที่ 15 พฤศจิกายน 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ส่งเสริมท่องเที่ยว ปรับปรุงท่าเรือเกาะสุกร  ปะเหลียน - ขุดลอกร่องนำ้กันตัง
เชื่อมขนส่งสินค้า 3 ประเทศ IMT-GT เมืองตรัง
วันที่ 15 พฤศจิกายน 2564 เวลา 13.30 น. ณ ห้องประชุม ศาลากลางจังหวัดตรัง ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ตรวจติดตาม 2 งานสำคัญสอดรับนโยบายรัฐบาล ส่งเสริมการท่องเที่ยวและเชื่อมโยงการขนส่งสินค้าระหว่างไทย อินโดนีเซีย และมาเลเซีย (IMT-GT)
โครงการแรก คือ การปรับปรุงท่าเรือเกาะสุกร เพื่อการท่องเที่ยว ตั้งอยู่ในพื้นที่หมู่ 4 ต.เกาะสุกร อ.ปะเหลียน ท่าเรือเกาะสุกรเปิดใช้เมื่อปี 2537 บริหารท่าเทียบเรือโดย อบต.เกาะสุกร ท่าเรือฯ มีลักษณะยื่นไปในทะเล 200 ม. รับน้ำหนักรถยนต์บรรทุก 4 ล้อ ไม่เกิน 4 ตัน รับแรงท่าเรือโดยสารไม่เกิน 30 ตันกรอสได้ เป็นท่าเรือสาธารณะหลักรองรับสินค้า ผู้โดยสาร และนักท่องเที่ยว จากฝั่งมายังเกาะสุกร ปัจจุบัน ทรุดโทรม แออัดคับแคบมากใช้งานไม่สะดวกและไม่ปลอดภัย จึงได้สั่งการให้กรมเจ้าท่าดำเนินการ ดังนี้
1) ให้สำรวจออกแบบปรับปรุงท่าเรือเกาะสุกรให้เป็นไปตามหลักวิชาการ สวยงาม ใช้งานตามวัตถุประสงค์ และสอดคล้องความต้องการของประชาชน
2) ให้พิจารณาขอรับงบประมาณก่อสร้างปรับปรุงท่าเรือเกาะสุกรในปีงบประมาณ 2566
3) เร่งรัดก่อสร้างให้แล้วเสร็จภายในปี 2567 เพื่อบรรเทาปัญหาความเดือดร้อนของประชาชนเป็นสำคัญ
4) พัฒนาท่าเรือต่างๆ ในบริเวณใกล้เคียง ให้เชื่อมโยงได้อย่างสะดวก ปลอดภัย เข้าถึงได้ง่ายให้บริการประชาชนอย่างเสมอภาคและเท่าเทียม
สำหรับโครงการที่ 2 คือการขุดลอก - บำรุงรักษาชายฝั่งทะเล ร่องน้ำกันตัง ต.กันตัง อ.กันตัง ซึ่งแม่น้ำตรังเป็นเส้นทางขนส่งทางน้ำเชื่อมโยงหลายจังหวัดเป็นศูนย์กลางการค้าฝั่งทะเลตะวันตกและภูมิภาคฝั่งทะเลอันดามัน ส่งเสริมการลงทุนในพื้นที่ระเบียงเศรษฐกิจพิเศษภาคใต้ (Southern Economic Corridor : SEC) ส่งออกสินค้าจากท่าเรือที่สำคัญไปยังต่างประเทศ ภายใต้โครงการ IMT-GT (ความร่วมมือระหว่างเศรษฐกิจ 3 ประเทศ คือ ไทย อินโดนีเซีย และมาเลเซีย) เช่น ท่าเรือกันตัง ท่าเรือนาเกลือ ท่าเรือแสงทอง ท่าเรือยุโสบ ท่าเรือโชคชัย ร่องน้ำกันตังอยู่ปากแม่น้ำตรังเข้าสู่แม่น้ำด้านใน รวม 30.85 กิโลเมตร ลึก 4 เมตร จำเป็นต้องขุดลอกบำรุงรักษาอย่างต่อเนื่องทุกปี พื้นท้องน้ำบางช่วงมีหินทรายแข็งเป็นอุปสรรคการเดินเรือขนาดใหญ่ และได้มีข้อสั่งการให้กรมเจ้าท่าเร่งดำเนินการ
1) ผลักดันให้ตรังเป็นศูนย์กลางส่งออกสินค้าทางเรือ เชื่อมโยงการส่งออกสินค้าทางเรือตามโครงการ IMT-GT
2) ควรสนับสนุนงบประมาณ เพื่อขุดลอกร่องน้ำกันตังโดยเร่งด่วน
3) ในบริเวณที่ทิ้งวัสดุขุดลอกให้เจ้าท่า พิจารณาติดตั้งม่านดักตะกอน เพื่อป้องกันการฟุ้งกระจายตะกอนด้วย
ทั้งนี้ผลการประชุมฯ ดังกล่าวนำเข้า ครม. เพื่อขับเคลื่อนและก่อให้เกิดประโยชน์หลายฝ่าย ทั้งนักท่องเที่ยว ผู้ประกอบการเดินเรือ ประมงท้องถิ่น ท่องเที่ยวเชิงอนุรักษ์ ตลอดจนประชาชนในพื้นที่
วันจันทร์ที่ 25 ตุลาคม 2564
โฆษกดีอีเอสเตือนอย่าหลงเชื่อข่าวปลอมกทม. เตรียมรับมือพายุถล่มหนักที่สุด วันที่ 26 ต.ค. – 12 พ.ย. 64
โฆษกดีอีเอสเตือนอย่าหลงเชื่อข่าวปลอมกทม. เตรียมรับมือพายุถล่มหนักที่สุด วันที่ 26 ต.ค. – 12 พ.ย. 64
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าตามที่มีการเผยแพร่ข้อมูลภัยพิบัติประเด็นเรื่องกทม.เตรียมรับมือพายุถล่มหนักที่สุดวันที่26ต.ค. – 12พ.ย. 64ทางศูนย์ต่อต้านข่าวปลอมได้ตรวจสอบข้อเท็จจริงกับกรมอุตุนิยมวิทยากระทรวงดิจิทัลเพื่อเศรษฐกิจและสังคมพบว่าข้อมูลดังกล่าวนั้นเป็นข้อมูลเท็จ
กรณีการแชร์คลิปวิดีโอในสื่อสังคมออนไลน์ต่างๆว่าพายุจะถล่มกรุงเทพมหานครหนักที่สุดในช่วงวันที่26ต.ค. – 12พ.ย. 64ทางกรมอุตุนิยมวิทยากระทรวงดิจิทัลเพื่อเศรษฐกิจและสังคมได้ตรวจสอบประเด็นดังกล่าวชี้แจงว่าในช่วงวันที่24 – 29ต.ค. 64บริเวณความกดอากาศสูงจากประเทศจีนที่ปกคลุมประเทศไทยตอนบนและทะเลจีนใต้จะมีกำลังอ่อนลงประกอบกับลมตะวันออกและลมตะวันออกเฉียงเหนือพัดปกคลุมประเทศไทยตอนบนในขณะที่ร่องมรสุมพาดผ่านบริเวณภาคใต้ตอนกลางทำให้ประเทศไทยตอนบนยังคงมีฝนน้อยส่วนภาคใต้มีฝนตกต่อเนื่องและมีฝนตกหนักบางแห่ง อนึ่งในช่วงวันที่24 – 26ต.ค. 64หย่อมความกดอากาศต่ำบริเวณทะเลจีนใต้ตอนกลางมีแนวโน้มจะทวีกำลังแรงขึ้นและเคลื่อนเข้าใกล้ชายฝั่งประเทศเวียดนามตอนล่างคาดว่าในช่วงวันที่27 – 29ต.ค. 64จะเคลื่อนขึ้นฝั่งบริเวณประเทศเวียดนามตอนล่างเมื่อหย่อมความกดอากาศต่ำเคลื่อนตัวเข้าใกล้ชายฝั่งประเทศเวียดนามอาจจะอ่อนกำลังลงก่อนจะเคลื่อนขึ้นฝั่งและจะอ่อนกำลังลงเมื่อเคลื่อนขึ้นฝั่งหย่อมความกดอากาศต่ำที่จะก่อตัวบริเวณทะเลจีนใต้ช่วงวันที่25 – 28ต.ค.64ซึ่งจากแบบจำลองบรรยากาศนี้โอกาสเกิดขึ้นได้และจะแรงขึ้นเนื่องจากยังอยู่ในทะเลเปิดแต่จะแรงขึ้นถึงเป็นพายุหมุนเขตร้อนได้หรือไม่ต้องติดตาม ซึ่งอุปสรรคที่สำคัญของการก่อตัวครั้งนี้คือมีมวลอากาศเย็นหรือความกดอากาศสูงอยู่ด้านหน้าซึ่งแผ่ปกคลุมบ้านเราและลมที่พัดปกคลุมจะเป็นลมทิศเหนือตะวันออกเฉียงเหนือ(อากาศแห้ง)ส่วนการตั้งชื่อต้องได้ชื่อตามข้อตกลงของRSMCโตเกียวซึ่งรับผิดชอบในแถบมหาสมุทรแปซิฟิกตะวันตกและทะเลจีนใต้ชื่อพายุลูกใดแรงขึ้นก่อนจะได้ชื่อว่าหมาเหล่า(MALOU)ลูกต่อไปจะไล่เรียงตามลำดับขอให้ติดตามข่าวพยากรณ์อากาศจากกรมอุตุนิยมวิทยาเป็นระยะๆอย่าได้ตื่นตระหนกกับข่าวลือในช่วงวันที่23และ28ต.ค. 64ขอให้ประชาชนบริเวณประเทศไทยตอนบนระวังอันตรายจากฝนฟ้าคะนองและลมกระโชกแรงที่อาจจะเกิดขึ้นได้ส่วนประชาชนบริเวณพื้นที่เสี่ยงภัยในภาคใต้ควรระวังอันตรายจากฝนตกหนักและฝนที่ตกสะสมซึ่งอาจท่าให้เกิดน้ำท่วมฉับพลันและน้ำป่าไหลหลาก
ดังนั้นขอให้ประชาชนอย่าหลงเชื่อและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากกรมอุตุนิยมวิทยาสามารถติดตามได้ที่เว็บไซต์http://www.tmd.go.th Facebook:กรมอุตุนิยมวิทยา, Application: Thai weatherหรือติดต่อสายด่วน 1182 (ตลอด24ชั่วโมง)ทั้งนี้กระทรวงดิจิทัลฯขอความร่วมมือประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
**********
วันอังคารที่ 8 มีนาคม 2565
“ชัยวุฒิ” เผย นายก ชื่นชม บิทคับ เล็งหนุนไทยเกาะเทรนด์บล็อกเชนเพิ่มโอกาส ศก.ดิจิทัล
“ชัยวุฒิ” เผย นายก ชื่นชม บิทคับ เล็งหนุนไทยเกาะเทรนด์บล็อกเชนเพิ่มโอกาส ศก.ดิจิทัล
“ชัยวุฒิ”รมว.ดีอีเอสเผยนายกรัฐมนตรีสนใจให้เยี่ยมชมบริษัทบิทคับสตาร์ทอัพไทยมูลค่าหลักพันล้านดอลล์ศึกษาแนวทางหนุนไทยเกาะติดเทคโนโลยีบล็อกเชนส่งเสริมโอกาสประเทศในกระแสเศรษฐกิจดิจิทัลขณะที่ท๊อปจิรายุสปลื้มนายกรัฐมนตรีสนใจบิทคับ
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าวันนี้(7มี.ค. 65)ได้เดินทางไปเยี่ยมชมสำนักงานใหญ่กลุ่มบริษัทบิทคับ(Bitkub)พร้อมกับคณะผู้บริหารกระทรวงฯเนื่องจากเห็นถึงความสำเร็จของBitkubผู้ให้บริการแพลตฟอร์มซื้อขายสินทรัพย์ดิจิทัลของไทยที่เติบโตจากการเป็นสตาร์ทอัพด้านCrypto Currencyจนก้าวขึ้นมาเป็นสตาร์ทอัพระดับยูนิคอร์นด้วยมูลค่าธุรกิจหลักพันล้านดอลลาร์สหรัฐ
ทั้งนี้ในระหว่างการเยี่ยมชมนายวิชัยทองแตง ประธานกรรมการบริษัท บิทคับเวิลด์เทคจำกัด   กล่าวว่าเราเชื่อในBlockchainหรือสิ่งที่คณะกรรมการไซเบอร์ในไม่กี่วันที่ผ่านมาผมคิดว่ามันโดนใจคนทั้งประเทศโดยเฉพาะอย่างยิ่งสำหรับผมผมมองในเชิงธุรกิจพร้อมๆกันเราต้องปลูกฝังคุณธรรมลงไปด้วยเวลาเราสอนคนรุ่นใหม่ให้เรียนรู้เรื่องเทคโนโลยีวันนี้ก็เลยเดินสายร่วมกับบิทคับในคราวที่แล้วได้มีโอกาสได้เล่าให้กับท่านรัฐมนตรีฟังแล้วท่านก็ว่าน่าจะเป็นแนวทางที่จำทำให้ประเทศนอกจากจะเน้นความเจริญรุ่งเรืองยังช่วยรักษาระบบคุณธรรมของบ้านเราไว้
นอกจากนี้นายจิรายุสทรัพย์ศรีโสภา ผู้ก่อตั้งเเละประธานเจ้าหน้าที่บริหารบริษัทบิทคับเเคปปิตอลกรุ๊ปโฮดดิ้งส์จำกัดเปิดเผยว่าแผนธุรกิจระยะยาวว่าภายในไม่ถึงอีก5ปีข้างหน้าจะพยายามก้าวไปสู่การสร้างให้เกิดเป็นโครงสร้างพื้นฐานดิจิทัลที่จะมีความสำคัญต่อเศรษฐกิจดิจิทัลและรู้สึกยินดีที่รัฐบาลโดยท่านนายกรัฐมนตรีพลเอกประยุทธ์จันทร์โอชาและรมว.ดีอีเอสเห็นถึงความสำคัญของเทคโนโลยีด้านบล็อกเชนที่จะเป็นโครงสร้างสำคัญทำให้เกิดเทคโนโลยีใหม่ๆมากมายในอนาคตได้แก่เมตาเวิร์สรวมถึงเทคโนโลยีเสมือนอย่างเช่นARและVRเป็นต้น
“วันนี้ได้มาพูดคุยกับผู้บริหารของBitkubทำให้เกิดความมั่นใจว่าจะเป็นธุรกิจที่เติบโตและสร้างประโยชน์ให้กับเศรษฐกิจดิจิทัลได้อย่างดีเยี่ยมในอนาคตและรัฐบาลก็ต้องสนับสนุนอย่างเต็มที่เพื่อให้แพลตฟอร์มต่างๆในด้าน Blockchain, NFT, Crypto Currencyเป็นรากฐานที่สำคัญที่จะส่งเสริมเศรษฐกิจดิจิทัลของประเทศไทยให้เจริญเติบโตต่อไปในอนาคต”นายชัยวุฒิกล่าว
***********
วันพุธที่ 29 ธันวาคม 2564
ดีอีเอส จัดกิจกรรม I – Share ครั้งที่ 1 อย่างต่อเนื่อง มุ่งสร้างองค์กรแห่งการเรียนรู้พร้อมทำงานเชิงรุก
ดีอีเอส จัดกิจกรรม I – Share ครั้งที่ 1 อย่างต่อเนื่อง มุ่งสร้างองค์กรแห่งการเรียนรู้พร้อมทำงานเชิงรุก
เมื่อวันที่ 29 ธันวาคม 2564 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานเปิดกิจกรรม I - Share ครั้งที่ 1 พร้อมให้เกียรติเป็นวิทยากรบรรยายถ่ายทอดองค์ความรู้และประสบการณ์ ในหัวข้อเรื่อง “ทักษะการนำเสนอ (Presentation Skills)” ณ ห้องประชุม 802 ชั้น 8 สำนักงานปลัดกระทรวงดิจิทัลเพื่อเศรษฐกิจและสังคม ซึ่งเป็นการดำเนินกิจกรรมภายใต้โครงการบริหารจัดการองค์ความรู้ของสำนักงานปลัดกระทรวงดิจิทัลฯเพื่อพัฒนาการจัดการความรู้ขององค์กรให้ก้าวสู่การสร้างองค์กรแห่งการเรียนรู้ ปลูกฝังวัฒนธรรมการเรียนรู้ด้วยกิจกรรมส่งเสริมการเรียนรู้ต่างๆ ในเชิงรุกที่หลากหลาย อีกทั้งเป็นการแลกเปลี่ยนเรียนรู้ของบุคลากรภายในหน่วยงาน สป.ดศ. และหน่วยงานในสังกัด สามารถนำความรู้ที่ถ่ายทอดไปใช้ในการปฏิบัติงานได้อย่างมีประสิทธิภาพ
************************
วันอาทิตย์ที่ 1 สิงหาคม 2564
จ.ภูเก็ต ยืนยัน “โครงการภูเก็ตแซนด์บ็อกซ์” ยังเดินหน้าต่อ
....
ผู้ว่าราชการจังหวัดภูเก็ตชี้แจง “โครงการภูเก็ตแซนด์บ็อกซ์” ยังเดินหน้าต่อ โดย คำสั่งจังหวัดภูเก็ต ที่ 4202/2564 ห้ามเฉพาะการเดินทางเข้าภูเก็ตทางบก ทางน้ำ และทางอากาศภายในประเทศ ตั้งแต่วันที่ 3 – 16 ส.ค.64 เท่านั้น ไม่รวมถึงการเดินทางของนักท่องเที่ยวที่เดินทางมาจากต่างประเทศตามโครงการภูเก็ตแซนด์บ็อกซ์
.
สำหรับการเดินทางของนักท่องเที่ยวต่างชาติที่เข้าไปยัง จ.ภูเก็ต ยังต้องปฏิบัติตามเงื่อนไขการคัดกรองของไทยอย่างเคร่งครัด เพื่อความปลอดภัยของทุกคน เช่น มีตั๋วโดยสารของวันที่เดินทางเท่านั้น ฉีดวัคซีนมาแล้วอย่างน้อย 14 วัน (ซิโนแวคหรือซิโนฟาร์ม ครบ 2 เข็ม หรือฉีดซิโนแวค เข็ม 1 และแอสตราเซเนกา เข็ม 2 หรือแอสตราเซเนกา ไฟเซอร์ โมเดอร์นา จอห์นสันแอนด์จอห์นสัน 1 เข็ม) มีผลตรวจเชื้อโควิดเป็นลบ ด้วยวิธี RT-PCT หรือ Antigen Test ไม่เกิน 72 ชม. เป็นต้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------